BMT bosh kotibi Antoniu Guterrishning koronavirusga topshirgan testi musbat chiqdi. U shundan keyin o‘zini ihotaladi. Bu haqda AFP axborot agentligi xabar berdi. Foto: AFP Ma’lumotlarga ko‘ra, 72 yoshli Guterrish BMTning boshqa bir xodimidan koronavirus yuqtirib olgan. Ta’kidlanishicha, BMT rahbari yaqinda koronavirusga qarshi vaksinaning uchinchi dozasi bilan emlangan. Guterrish yaqin kunlarda Nyu-Yorkda BMT matbuoti uyushmasi tadbirida va BMT Xavfsizlik kengashining terrorchilik va iqlim o‘zgarishlari muammolariga bag‘ishlangan yig‘ilishida ishtirok etishi rejalashtirilgandi. Biroq u ushbu tadbirlardagi ishtirokini bekor qilishiga va o‘zini ihotalashiga to‘g‘ri kelgan. AFP’ning xabar berishicha, Guterrishning matbuot kotibi Stefan Dyujarrik BMT bosh kotibining sog‘lig‘i yuzasidan izoh berishdan bosh tortgan.